|  |  |  |
| --- | --- | --- |
| Republika Slovenija  OBČINA ZAGORJE OB SAVI  Cesta 9. avgusta 5  1410 Zagorje ob Savi |  | tel.: 03 56 55 700  fax: 03 56 64 011  www.zagorje.si  obcina.zagorje@zagorje.si |

Številka: 478-0108/2025/3

Datum: 10. 4. 2025

Občina Zagorje ob Savi na podlagi 52. člena ter 2. točke prvega odstavka 65. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR), v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

NAMERO O ODDAJI STVARNEGA PREMOŽENJA V NAJEM

1. Naziv in sedež najemodajalca:

Občina Zagorje ob Savi, Cesta 9. avgusta 5, 1410 Zagorje ob Savi, matična številka: 5883890000

2. Predmet neposredne pogodbe (podatki o zemljiščih, ki so predmet oddaje v najem):

|  |  |  |  |  |
| --- | --- | --- | --- | --- |
| **zap. št.** | **parcela** | **šifra in ime k.o.** | **območje** | **površina za najem** |
|  |  |  |  | vrt-št. internega katastra-poligon |
| 1. | del-505/1 | 1884 Loke pri Zagorju | Repnik | 282 m2, poligon 624-1 |
| 2. | del-505/1 | 1884 Loke pri Zagorju | Repnik | 279 m2, poligon 624-2 |
| 3. | del-505/1 | 1884 Loke pri Zagorju | Repnik | 349 m2, poligon 624-3 |
| 4. | del-418 | 1884 Loke pri Zagorju | Repnik | 353 m2, poligon 638-1 |
| 5. | del-418 | 1884 Loke pri Zagorju | Repnik | 345 m2, poligon 638-2 |
| 6. | del-279/1 | 1884 Loke pri Zagorju | Zlato polje | 205 m2, poligon 206 |

(v najem se oddajajo zemljišča v obsegu izmerjenih vrtov)

Predmet oddaje stvarnega premoženja v najem so posamezni deli zemljišč oziroma vrtovi (t. i. poligoni). Njihova lega je razvidna iz priloženih grafičnih prikazov (Priloge 1, 1a in 1b). Vrtove v naravi že uporabljajo oziroma so jih v preteklosti uporabljale fizične osebe za potrebe vrtičkarstva. Za enak namen bodo sklenjene tudi pogodbe o najemu zemljišča na podlagi te namere.

Zemljiškoknjižni lastnik nepremičnin je Občina Zagorje ob Savi, Cesta 9. avgusta 5, 1410 Zagorje ob Savi.

Na najetem zemljišču je dovoljeno postaviti leseno lopo za shranjevanje orodja, dimenzij 2,5 m x 2,5 m in največje višine 2,2 m. Lopa mora biti izdelana iz lesa ter postavljena na točkovne temelje.

3. Skladno z 52. člena Zakona o stvarnem premoženju države in samoupravnih lokalnih skupnosti, Občina Zagorje ob Savi objavlja namero o oddaji stvarnega premoženja v najem.

Deli zemljišč oz. vrtovi bodo oddani v najem za določen čas petih let s sklenitvijo neposredne pogodbe.

V kolikor bo za posamezni vrt ponudnikov več, bodo med njimi opravljena pogajanja z namenom višanja najemnine.

Najemnik lahko odpove pogodbo o najemu zemljišča s pisno izjavo, pri čemer prenehanje najemnega razmerja nastopi 31. decembra tekočega leta.

Občina Zagorje ob Savi pa lahko pogodbe odpove kadarkoli, predvsem v primeru, da zemljišče sama potrebuje za izvedbo svojih projektov. Odpovedni rok je 30 dni.

Na vrtu št. internega katastra - poligon 638-1 se nahaja pomožni objekt, ki ga bo moral najugodnejši ponudnik odstraniti na lastne stroške pred podpisom pogodbe o najemu predmetnega zemljišča.

Pogodbe o najemu zemljišča se bodo sklenile na način videno - najeto, zato morebitne reklamacije po sklenitvi pogodb o najemu zemljišča ne bodo upoštevane.

4. Višina najemnine se določi na podlagi veljavnega cenika zakupnin, ki ga objavlja Sklad kmetijskih zemljišč in gozdov Republike Slovenije, skladno s 7. členom Odloka o najemu zemljišč in drugih javnih površin v lasti Občine Zagorje ob Savi (Uradni list RS, št. 61/08 in 5/09).

Najemnino je treba poravnati najkasneje v roku osmih (8) dni po sklenitvi pogodbe o najemu zemljišča, pri čemer velja navedeni rok kot bistvena sestavina sklenitve pravnega posla.

5. Zainteresirane stranke lahko oddajo vlogo za najem do izteka roka za prijavo, ki znaša 20 dni od dneva objave te namere.

Dodatne informacije lahko ponudniki pridobijo po telefonu na številki 03/5655-716 (kontaktna oseba: Zori Kovač Ašič) ali po elektronski pošti na naslovu: [zori.kovac@zagorje.si](mailto:zori.kovac@zagorje.si).

Župan Občine Zagorje ob Savi lahko kadarkoli do sklenitve pravnega posla, postopek oddaje posameznega dela zemljišča ali vrta (navedenega v 2. točki te namere) ustavi, oziroma ne sklene pogodbe z uspelim ponudnikom, brez odškodninske odgovornosti.

6. Ponudba se odda na obrazcu z vsebino iz Priloge 2 te objave na elektronski naslov [obcina.zagorje@zagorje.si](mailto:obcina.zagorje@zagorje.si) ali s priporočeno pošiljko ali osebno na vložišče na naslov: Občina Zagorje ob Savi, Cesta 9. avgusta 5, 1410 Zagorje ob Savi, z nazivom zadeve »ponudba v zadevi 478-0108/2025 – NE ODPIRAJ

7. Neposredne pogodbe o najemu zemljišča, bodo sklenjene po preteku 20 dni od dneva objave te namere na spletni strani občine.

ŽUPAN

Matjaž ŠVAGAN

po pooblastilu:

Matej Drobež, univ. dipl. ekon.

v.d. direktor občinske uprave